# e fiafia TAMAITI A’OGA FA’ATA’ITA’I E A’OA’O

### O le a le A’oga Fa’ata’ita’i?

## O le A’oga Fa’ata’ita’i o se polokalame fa’alea’oa’oga mo tamaiti ae le’i amata a latou a’oga tulagalua.

## O polokalame a le a’oga Fa’ata’ita’i e a’oa’oina lea e faiaoga agava’a ua maua o latou faailoga tikeri. Ma o le a atia’e e lou alo tomai tāua e fesoasoani ai i lo latou sauni atu ai mo a’oga tulagalua.

### Aisea e taua ai le polokalame o le a’oga fa’ata’ita’i mo la’u tama?

## O tamaiti e a’ooga i le a’oga fa’ata’ita’i e atia’e tomai e fa’avae ai a’oa’oga uma mo le lumana’i, e pei o le faitautusi, a’oa’oina le faitauga ma le maitauina o numera faapea le sailiga o tali I faafitauli. O le a a’oa’oina lau tama e ala i ta’aloga, e pei ona fa’ailoa mai e ni su’esu’ega o le auala sili lea e a’oa’o ai tamaiti laiti. O le a fai uo fou a lau tama i le a’oga fa’ata’ita’i ma fausia lona to’a ma le tuto’atasi.

### O ai e tu’uina atu polokalame o a’oga fa’ata’ita’i?

## O polokalame a’oga fa’ata’ita’i e maua lea i le tele o ‘auaunaga tausi tamaiti i le ao ma ‘auaunaga o a’oga fa’ata’ita’i tuto’atasi.

### E fa’apefea ona ou filifili se a’oga fa’ata’ita’i sili ona lelei mo la’u tama?

## E lelei le siaki o le ‘auaunaga poo se a’oga fa’ata’ita’i e fa’atupeina e le malo – saili mo le tusi fa’amaonia ‘A’oga Fa’ata’ita’i Fa’atupeina’ o lo’o fa’aalia e le ‘auaunaga.

## E Iloiloina e le malo le lelei o a’oga fa’ata’ita’i uma ma ‘auaunaga tausi tamaiti i lalo o le faiga e tā’ua o le National Quality Framework ma avatu fua fa’atatau o le lelei o ‘auaunaga ta’itasi. E tatau e ‘auaunaga uma lava ona fa’aalia a latou fua fa’atatau. E mafai ona e fesili i le ‘auaunaga e fa’aali atu ia te oe, pe ta’u atu poo le a le fua fa’atatau na latou maua.

## O le auala sili e fa’amautinoaina ai le ‘auaunaga fetaui mo lou aiga o le asiasi atu i se ‘auaunaga tausi tamaiti i le ao po’o se a’oga fa’ata’ita’i, va’ava’ai solo ma talanoa i faiaoga ina ia e malamalama poo a ni mataupu e mafai e le polokalame a’oga fa’ata’ita’i ona tuuina atu i lau tama.

### Ae fa’apefea pe afai e lē mafai lelei e la’u tama ona tautala fa’aperetania?

## E aofia uma e faiaoga o le aoga fa’ata’ita’i tamaiti i totonu o le polokalame, ina ia maua e tamaiti e lē tautala fa’aperetania avanoa tutusa e ta’aalo ai ma a’oa’oina e pei o isi.

## O nisi a’oga fa’ata’ita’i e iai faiaoga e tautala i gagana e lua o lo’o mafai ona ofo atu le fesoasoani mo tamaiti e laititi le iloa pe lē iloa foi tautala i le fa’aperetania.

### E fia le tau o le a’oga fa’ata’ita’i?

## E fa’atupeina e le malo tamaiti uma ina ia auai i le 15 itula i le a’oga fa’ata’ita’i i totonu o le vaiaso i I le tausaga ae le’i amata a’oga tulagalua. O le tele o ‘auaunaga e totogi le pili fa’aaopopo i le tupe a le malo.

## O nisi aiga e ono mafai ona maua fesoasoani tupe i le totogiina o pili fa’aopopo, fa’ata’ita’iga o aiga e iai pepa tausi soifua maloloina po’o I latou o umia visa e ala mai I fesoasoani i le lelei o tagata. Talanoa atu i ‘auaunaga a’oga fa’ata’ita’i mo nisi fa’amatalaga.

### E fa’apefea ona lesitala la’u tama I le aoga faata’ita’i?

## Afai ete silafia le a’oga fa’ata’ita’i e te mana’o e ave I ai lau tama, e mafai ona e feso’ota’i sa’o I ai ma lesitala loa. E tele fono faatonu o le lotoifale e iai a latou Polokalame Lesitala A’oga Fa’ata’ita’i Tutotonu ina ia mafai ona e feso’ota’i iai e lesitala i le a’oga fa’ata’ita’i i le tou nofoaga pe fesili i lau tausi soifua poo se fomai fa’apitoa mo lau tama.

## O le tele o a’oga fa’ata’ita’i e lesitala tamaiti i le ogatotonu o le tausaga mo le tausaga aoga e soso’o ai. O le tele o a’oga fa’ata’ita’i e iai lisi fa’atalitali, e lelei a le lesitala o lau tama i se taimi vave e mafai ai ona telē le avanoa e ulufale ai i le a’oga lea e ave I ai lau fa’amuamua.

## mo nisi fa’amatalaga

### Upega Tafa’ilagi

## Fesili mo fautuaga mo se a’oga fa’ata’ita’i fetaui lelei mo lou aiga:

## [www.education.vic.gov.au/parents/childcare-kindergarten/Pages/default.aspx](http://www.education.vic.gov.au/parents/childcare-kindergarten/Pages/default.aspx)

## Saili mo se a’oga fa’ata’ita’i i totonu o lou itumalo poo le nofoaga o lo’o e nofo ai:

## [www.education.vic.gov.au/findaservice/Home.aspx](http://www.education.vic.gov.au/findaservice/Home.aspx)

### Telefoni

## Mātū i sasa’e Vitoria 1300 333 231

## Mātū i sisifo Vitoria 1300 338 691

## Saute i sa’sa’e Vitoria 1300 338 738

## Saute i sisifo Vitoria 1300 333 232

## Ina ia e maua se fesoasoani i lau lava gagana:

* Vili le ‘Auaunaga Fa’aliliu ma Fa’amatalaupu (TIS) i le131 450
* Talosaga I ai ina ia vili le numera mo lou itulagi (vaai i luga atu)
* O le a latou faatali ma talanoa i luga o le telefoni ma fa’alilu.